Mountfield (East Sussex)

Mountfield er en landsby og et verdslig sogn i distriktet Rother i grevskapet East Sussex i England. Stedet ligger omkring fem km nordvest for Battle. I henhold til folketellingen i 2011 har landsbyen og sognet en befolkning på 616 innbyggere. «Civil Parish population 2011» 

 Historie 
Landsbyen er nevnt i Domesday Book (1086), da stavet som Montifelle, og tilhørende normanneren Reinbert, greve av Eu. Sussex F-P, Domesday Book Online

På 1600-tallet ble det antatt at det var kull i området, men isteden ble det oppdaget store forekomster av gips (kalsiumsulfat) i grunnen, og det drives fortsatt en gipsgruve der. Gips ble benyttet hovedsakelig for å framstille mørtel, gipsplater, og sement. Matthews, Virginia (17. juni 2010): «South Downs gypsum mining unearths fortune in heart of 1066 country», The Guardian En gruve ble opprettet i skogen som i dag er kjent som Limekiln Woods, og gruvedriften spredte seg til et stort område i Sussex.«Mountfield (17th Century Coal!)» , Village Net Gipsen ble fraktet på jernbane til Hastings og skipet ut derfra. Landsbyen hadde også persontrafikk over denne linjen, men stoppestedet ble nedlagt 6. oktober 1969.

Sognekirken er viet til alle helgener.

 Referanser 

 Eksterne lenker 

Mountfields samfunnsnettsted
All Saints church, sognekirkens nettsted

Kategori:Landsbyer i East Sussex
Kategori:Rother
Kategori:Domesday Book